পাকিস্তান ক্রিকেট বোর্ডের সঙ্গে ৩৫ জন ক্রিকেটার চুক্তিবদ্ধ। এঁদের সবার ক্ষেত্রে এ নিয়ম কার্যকর। চুক্তির বাইরে থাকা ক্রিকেটার কিংবা অবসরপ্রাপ্ত ক্রিকেটারদের জন্যও অনাপত্তিপত্র পাওয়া কঠিন করে তুলেছে পিসিবি। এক বিবৃতিতে বোর্ড জানিয়েছে, ‘কেন্দ্রীয় চুক্তিবদ্ধ খেলোয়াড়দের এক মৌসুমে দুটি লিগ খেলার অনুমতি দেওয়া হবে। আর চুক্তির বাইরে থাকা ক্রিকেটাররা এনওসি পেতে চাইলে অন্তত তিনটি প্রথম শ্রেণির ম্যাচ খেলতে হবে। অবসরপ্রাপ্ত ক্রিকেটারদের এনওসি নেওয়ার ব্যাপারে পিসিবির কোনো নির্দেশনা নেই। তবে আইসিসির নিয়ম অনুযায়ী অবসরের পর অন্তত দুই বছর এনওসি নিতে হয়।’